CELEX: 62013TN0161
Language: fi
Date: 2013-03-14 00:00:00
Title: Asia T-161/13: Kanne 14.3.2013 — First Islamic Investment Bank v. neuvosto

18.5.2013   
            
            
               FI
            
            
               Euroopan unionin virallinen lehti
            
            
               C 141/24
            
         Kanne 14.3.2013 — First Islamic Investment Bank v. neuvosto
   (Asia T-161/13)
   2013/C 141/44
   Oikeudenkäyntikieli: englanti
   
      Asianosaiset
   
   
      Kantaja: First Islamic Investment Bank (Labuan, Malesia) (edustajat: asianajajat B. Mettetal ja C. Wucher-North)
   
      Vastaaja: Euroopan unionin neuvosto
   
      Vaatimukset
   
   Kantaja vaatii unionin yleistä tuomioistuinta
   
               —
            
            
               kumoamaan Iraniin kohdistuvista rajoittavista toimenpiteistä annetun päätöksen 2010/413/YUTP muuttamisesta 21.12.2012 annetun päätöksen 2012/829/YUTP (EUVL L 356, s. 71) liitteessä olevan I.I.10 kohdan siltä osin kuin se koskee hakijaa
            
         
               —
            
            
               kumoamaan Iraniin kohdistuvista rajoittavista toimenpiteistä annetun asetuksen (EU) N:o 267/2012 täytäntöönpanosta 21.12.2012 annetun neuvoston täytäntöönpanoasetuksen (EU) N:o 1264/2012 (EUVL L 356, s. 55) liitteessä olevan I.I.10 kohdan siltä osin kuin se koskee kantajaa
            
         
               —
            
            
               velvoittamaan vastaajan vastaamaan omista oikeudenkäyntikuluistaan ja korvaamaan kantajan oikeudenkäyntikulut.
            
         
      Oikeudelliset perusteet ja pääasialliset perustelut
   
   Kanteensa tueksi kantaja vetoaa kolmeen kanneperusteeseen.
   
               1)
            
            
               Ensimmäinen kanneperuste, jonka mukaan kantaja ei avusta nimettyjä yhteisöjä EU:n Irania koskevan asetuksen säännösten rikkomisessa eikä tue taloudellisesti Iranin hallitusta. Kantajaa ei myöskään käytetä Iranin öljyyn liittyvien maksujen kanavointiin. Näin ollen aineelliset edellytykset 21.12.2012 annetun päätöksen 2012/829/YUTP ja 21.12.2012 annetun neuvoston täytäntöönpanoasetuksen (EU) N:o 1264/2012 riitautetuissa liitteissä nimeämiseksi eivät täyty kantajan osalta ja/tai neuvosto on tehnyt ilmeisen arviointivirheen arvioidessaan näiden edellytysten täyttymistä. Neuvosto ei ole myöskään soveltanut asianmukaista arviointimenetelmää.
            
         
               2)
            
            
               Toinen kanneperuste, jonka mukaan neuvosto ei ole noudattanut menettelyllisiä vaatimuksia, jotka koskevat riittävien perustelujen esittämistä päätöksen 2012/829/YUTP ja neuvoston täytäntöönpanoasetuksen (EU) N:o 1264/2012 liitteissä, minkä lisäksi se ei ole kunnioittanut puolustautumisoikeuksia eikä oikeutta tehokkaaseen oikeussuojaan.
            
         
               3)
            
            
               Kolmas kanneperuste, jonka mukaan kantajan nimeäminen on vastoin suhteellisuusperiaatetta.